8.pielikums

Atklāta konkursa nolikumam

„Alojas novada domes uzņēmējdarbības

atbalsta centra-bibliotēkas “SALA” ēkas būvniecība”

ID Nr. AND/2015/28

**BŪVDARBU LĪGUMA PROJEKTS**

*(ar grozījumiem , kas apstiprināti Alojas novada domes*

*Iepirkumu komisijas 2015. gada 3.septembra sēdē,*

*Protokola Nr. AND/2015/28-05)*

Alojā 2015.gada \_\_\_\_\_\_\_\_\_\_\_\_\_\_\_

**Alojas novada dome**, reģistrācijas Nr.90000060032, adrese: Jūras iela 13, Aloja, Alojas novads, LV-4064, kuras vārdā un interesēs, saskaņā ar Alojas novada domes 2013. gada 25. septembra saistošajiem noteikumiem Nr.9 „Alojas novada pašvaldības nolikums” un likumu „Par pašvaldībām” rīkojas domes priekšsēdētājs Valdis Bārda, turpmāk tekstā – PASŪTĪTĀJS, no vienas puses,

un \_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_\_\_\_\_\_\_, tās\_\_\_\_\_\_\_\_\_\_\_ \_\_\_\_\_\_\_\_\_\_\_\_ personā, kas rīkojas saskaņā ar \_\_\_\_\_\_\_\_\_\_\_\_\_\_\_\_\_, turpmāk – IZPILDĪTĀJS, no otras puses, abas kopā arī Puses, pamatojoties uz atklāta konkursa „Alojas novada uzņēmējdarbības atbalsta centra-bibliotēkas “SALA” ēkas būvniecība”, (identifikācijas Nr. AND/2015/28) rezultātiem, turpmāk – Konkurss, noslēdz šādu līgumu, turpmāk – Līgums:

1. **LĪGUMĀ LIETOTIE TERMINI**
   1. **Pasūtītājs** – **Alojas novada dome**, reģistrācijas Nr.90000060032, juridiskā adrese Jūras iela 13, Aloja, Alojas nov., LV-4064.
   2. **Uzņēmējs** - \_\_\_\_\_\_\_\_\_\_\_\_\_\_\_\_\_\_\_\_\_.
   3. **Puse/Puses –** Pasūtītājs vai Uzņēmējs vai abi kopā.
   4. **Līgums** - šis, starp Pusēm noslēgtais līgums.
   5. **Objekts** – jaunbūve uz zemes gabala platībā 0,96 ha (kadastra Nr.66270020025, kadastra apzīmējums 66270020439) Liepu ielā 3, Ungurpils, Alojas pagasts, Alojas novads.
   6. **Būvprojekts** – SIA „HUMA arhitektu studija” izstrādāts tehniskais projekts „ALOJAS NOVADA UZŅĒMĒJDARBĪBAS CENTRS – BIBLIOTĒKA „SALA””.
   7. **Būvdarbi** – Alojas novada uzņēmējdarbības atbalsta centra-bibliotēkas “SALA” ēkas būvniecība” .
   8. **Būvuzraugs**- SIA ”Firma L4” saskaņā ar iepirkuma „Būvuzraudzība Alojas novada uzņēmējdarbības atbalsta centra-bibliotēkas „SALA” ēkas būvniecībai”, identifikācijas Nr. AND/2015/13 rezultātiem; Būvdarbu uzraudzībā kompetenta persona, kuru būvuzraudzībai Objektā pilnvaro Pasūtītājs, nododot tiesības Pasūtītāja vārdā pieņemt lēmumus par izpildītiem Būvdarbu apjomiem un kvalitāti, izpildīto Būvdarbu atbilstības novērtējumu saskaņotam Tehniskam projektam, Pušu saskaņotām Tehniskā projekta izmaiņām, Būvdarbu izpildē izmantojamo materiālu, iekārtu un tehnikas pielietojumu, kā arī izskata priekšlikumus par Būvdarbu izpildei nepieciešamiem grozījumiem Līgumā.
   9. **Konkurss** – atklāts konkurss „Alojas novada uzņēmējdarbības atbalsta centra-bibliotēkas “SALA” ēkas būvniecība”, id.Nr. Nr. AND/2015/28
   10. **Projekts** - Eiropas Ekonomikas zonas finanšu instrumenta 2009.-2014.gada perioda programmas "Nacionālā klimata politika" projekts Nr.2/EEZLV02/14/AK/006 ,,Alojas novada uzņēmējdarbības atbalsta centrs - bibliotēka “Sa1a””
   11. **Līgumcena** – Līgumā norādītā kopējā summa (bez PVN) atbilstoši Uzņēmēja iesniegtajam Finanšu piedāvājumam (3.pielikums) Konkursā, kuru Pasūtītājs maksās Uzņēmējam par pilnā apjomā un Līgumā noteiktos termiņos atbilstoši Tehniskai specifikācijai (1.pielikums) un Būvprojektam faktiski veiktiem un Pasūtītāja pieņemtajiem Būvdarbiem. Līgumcena ietver pilnu samaksu par Līguma ietvaros paredzēto saistību pilnīgu izpildi, tai skaitā, bet ne tikai, visas izmaksas, kas saistītas ar Būvdarbu veikšanu pilnā apjomā, tai skaitā materiālu un izstrādājumu izmaksas, darbu izmaksas, pieskaitāmos izdevumus, mehānismu un transporta izmaksas, ziemas sadārdzinājumu, darbu organizācijas izmaksas, nodokļus (izņemot PVN), apdrošināšanas izmaksas, izdevumus, kas saistīti ar visu nepieciešamo dokumentu (piemēram, atzinumu saņemšanu no institūcijām/personām, kas izdevušas tehniskos noteikumus) Objekta pieņemšanai ekspluatācijā saņemšanu, tai skaitā darbi, izstrādājumi, materiāli, iekārtas un mehānismi, kas nav norādīti Finanšu piedāvājumā vai Uzņēmēja iepirkuma procedūrā iesniegtajās Būvdarbu tāmēs, bet ir izsecināmi no Būvprojekta, kā arī darbi, izstrādājumi, materiāli, iekārtas un mehānismi, kas nav norādīti Līgumā vai Būvdarbu dokumentācijā, bet ir nepieciešami Būvdarbu pienācīgai un kvalitatīvai izpildei.
   12. **PVN** – pievienotās vērtības nodoklis.
   13. **Garantijas laika ieturējums –** Pasūtītāja veikts ieturējums 5%apmērā nojebkura Uzņēmējam pienākošās maksājuma par Būvdarbu vai jebkuras to daļas izpildi, un kuru Pasūtītājs var izmantot Līgumā paredzētājā kārtībā.
   14. **Projekta vadītājs** - persona, kuru Objekta būvniecības projekta vadībai pilnvaro Pasūtītājs, nododot tiesības Pasūtītāja vārdā koordinēt būvniecības dalībniekus, pieņemot lēmumus par Līgumā apstiprinātajiem būvniecības termiņiem, noteikto kvalitāti un Pušu apstiprinātām izmaksām, kā arī citu Līguma nosacījumu ievērošanu un izpildi.
   15. **Būvdarbu izmaiņu akts** – akts, kuru Puses sagatavot un paraksta, konstatējot nepieciešamību Līguma izpildē veikt Būvdarbu apjoma izmaiņas un/vai papildu un neparedzētos Būvdarbus Līguma 5.sadaļā noteiktajā kārtībā.
   16. **Objekta nodošanas un pieņemšanas akts** - akts, kas apliecina Objekta (būvlaukuma) nodošanu Uzņēmējam Līgumā paredzēto Būvdarbu izpildei.
   17. **Būvdarbu izpildes akts** – akts par izpildītajiem Būvdarbiem, kurā pa mēnešiem tiek dokumentēti veiktie Būvdarbi un fiksēta to nodošana un pieņemšana. Būvdarbu izpildes akta paraugs (forma 2) pievienots Līguma pielikumā (6.pielikums).
   18. **Būvdarbu (ēkas) ekspluatācijā pieņemšanas akts** – akts, kas apliecina Līgumā noteikto Būvdarbu izpildi un pēc tā abpusējās parakstīšanas apliecina Būvdarbu pieņemšanu no Pasūtītāja puses. Būvdarbu (ēkas) ekspluatācijā pieņemšanas akts saskaņā ar MK noteikumu “Ēku būvnoteikumi” 15.pielikumu.
   19. **Izpilddokumentācija** – izpildshēmas, izpildrasējumi, segto darbu un nozīmīgo konstrukciju akti, atbilstības sertifikāti un deklarācijas par pielietotajiem materiāliem, uzstādīto iekārtu un mehānismu garantiju apliecinājumi un tehniskās pases, lietošanas un apkopes instrukcijas, iekārtu, sistēmu testēšanas un pārbaudes akti un protokoli, būvdarbu fotofiksācijas, apkalpojošā personāla apmācības instrukcijas u.tml. saskaņā ar MK noteikumu “Ēku būvnoteikumi” 167.punkta uzskaitīto.
   20. **Defektu akts** – akts par Būvdarbu defektiem, trūkumiem, bojājumiem, neprecizitātēm un citām nepilnībām Būvdarbos, kurus Pasūtītājs konstatējis pēc attiecīgo Būvdarbu vai jebkuras to daļas pieņemšanas un apmaksas un/vai Būvdarbu garantijas laikā.
   21. **Garantijas laiks** – Līgumā paredzētais laika periods, kurā Uzņēmējam ir pienākums Pasūtītāja norādītajos termiņos novērst Pasūtītāja konstatētos Uzņēmēja izpildīto Būvdarbu defektus un/ vai nepilnības un nodot šos Būvdarbus Pasūtītājam ar attiecīgu abu Pušu parakstītu aktu.
   22. **Garantijas darbi** – Pasūtītāja konstatēto Būvdarbu defektu, trūkumu, bojājumu, neprecizitāšu un citu nepilnību, novēršanas darbi Garantijas laikā.
   23. **Bankas garantija/Apdrošinātāja galvojums –** kredītiestādes/apdrošināšanas sabiedrības vienpusēji neatsaucama apņemšanās pēc Pasūtītāja, kā Bankas garantijas/Apdrošinātāja galvojuma saņēmēja, pieprasījuma maksāt Pasūtītājam naudas summu, kas nepārsniedz Bankas garantijā/Apdrošinātājā galvojumā noteikto summu, ja Uzņēmējs neizpilda savas saistības, kas noteiktas šajā Līgumā un par kurām izdota Bankas garantija/Apdrošinātāja galvojums.
   24. **Visu Līguma saistību izpildes akts** – akts, kuru Puses paraksta pēc Garantijas laika beigām un visu Garantijas laikā pieteikto Garantijas darbu izpildes.
2. **LĪGUMA PRIEKŠMETS**
   1. Pasūtītājs uzdod, un Uzņēmējs apņemas veikt Būvdarbus Objektā un nodot tos Pasūtītājam saskaņā ar šo Līgumu, Tehnisko specifikāciju, Būvprojektu, Uzņēmēja piedāvājumu Konkursā un spēkā esošo normatīvo aktu prasībām.
   2. Objekts saskaņā ar Projektu ir zema enerģijas patēriņa ēka, un Uzņēmējam jānodrošina, ka Būvdarbu rezultātā tiek sasniegti Projektā paredzētie rezultāti: tiek uzbūvēta jaunbūve ar kopējo apsildāmo platību 526,2 m2, kuras siltumenerģijas patēriņš ekspluatācijas laikā uz apkurināmo telpu platību nepārsniegs 14,6 kWh/m2 gadā, veikta apkārtējās teritorijas labiekārtošana.
   3. Līgums tiek finansēts no:
      1. Eiropas Ekonomikas zonas finanšu instrumenta 2009.-2014.gada perioda programmas "Nacionālā klimata politika" projekta Nr.2/EEZLV02/14/AK/006 ,,Alojas novada uzņēmējdarbības atbalsta centrs - bibliotēka “Sa1a” līdzekļiem;
      2. Alojas novada domes līdzfinansējuma Projektā;
      3. Alojas novada domes finanšu līdzekļiem.
3. **LĪGUMCENA UN NORĒĶINU KĀRTĪBA**
   1. Atbilstoši Uzņēmēja iesniegtajam Finanšu piedāvājumam, par Līgumā un tā pielikumos noteikto Būvdarbu atbilstošu kvalitatīvu un pilnīgu izpildi, tiek noteikta Līgumcena \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi), kas sastāv no Līgumcenas Būvdarbu:
      1. Lokālai tāmei Nr.1 -BK sadaļa \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi),
      2. Lokāla tāmei Nr.2 -AR sadaļa. Fasāžu sistēmas, žalūzijas, logi un durvis. ATTIECINĀMĀS IZMAKSAS \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi),
      3. Lokāli tāmei Nr.2N -AR sadaļa \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi),
      4. Lokālai tāmei Nr.3 -AR sadaļa. Jumts, horizontālās un vertikālās ūdens teknes\_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi),
      5. Lokālai tāmei Nr.4 -AR sadaļa. Ārsienas. Iekšsienas. \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi),
      6. Lokālai tāmei Nr.5 - Iekšējie ūdensvadi un to aprīkojums. Attiecināmās izmaksas\_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi),
      7. Lokālai tāmei Nr.5N - Iekšējie ūdensvadi un to aprīkojums. Neattiecināmās izmaksas. 1.kārta \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi),
      8. Lokālai tāmei Nr.6 - Iekšējie kanalizācijas vadi un to aprīkojums. Attiecināmās izmaksas\_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi),
      9. Lokālai tāmei Nr.6N - Iekšējie kanalizācijas vadi un to aprīkojums. Neattiecināmās izmaksas. 1.kārta \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi)
      10. Lokālai tāmei Nr.7 - Apkures sistēma. Siltuma sūkņa apsaiste. \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi),
      11. Lokālai tāmei Nr.8 - Ventilācijas sistēma \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi),
      12. Lokālai tāmei Nr.8N - Ventilācijas sistēma. Neattiecināmās izmaksas. 1.kārta \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi),
      13. Lokālai tāmei Nr.9 - Elektroapgādes un apgaismojuma iekšējie tīkli. \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi),
      14. Lokālai tāmei Nr.9N - Elektroapgādes un apgaismojuma iekšējie tīkli. Neattiecināmās izmaksas. 1.kārta\_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi),
      15. Lokālai tāmei Nr.10 - Iekšējie vājstrāvas darbi. Automatiskā ugunsdzēsības signalizācija \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi),
      16. Lokālā tāme Nr.10N - Iekšējie vājstrāvas darbi. Neattiecināmās izmaksas. 1.kārta\_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi),
      17. Lokālai tāmei Nr.11 - Ārējie elektrības tīkli. Ārējie vājstrāvas tīkli \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi),
      18. Lokālai tāmei Nr.11N - Ārējie elektrības tīkli. Neattiecināmās izmaksas. 1.kārta \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi),
      19. Lokālai tāmei Nr.12 - Ārējie siltumtīkli \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi),
      20. Lokālai tāmei Nr.13 - Ārējais ūdensvads un kanalizācija. Attiecināmās izmaksas. \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi),
      21. Lokālai tāmei Nr.13N - Ārējais ūdensvads. Neattiecināmās izmaksas. 1.kārta \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi)
      22. Lokālai tāmei Nr.14N - Ceļi un laukumi. Neattiecināmās izmaksas. 1.kārta \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi).
      23. Lokālai tāmei Nr.15N - Labiekārtošana. Apstādījumi. Neattiecināmās izmaksas. 1.kārta \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi).
   2. Līgumcena tiek maksāta Uzņēmējam pa daļām, vienu reizi mēnesī, atbilstoši faktiski izpildītajam un Pasūtītāja pieņemtajam Būvdarbu apjomam, Līgumā noteiktajā kārtībā.
   3. Līguma darbības laikā izmaiņas Līgumcenā var tikt veiktas tikai Līgumā paredzētajā kārtībā un apmērā.
   4. Pievienotās vērtības nodokļa likuma 142.pantu “Īpašs nodokļa piemērošanas režīms būvniecības pakalpojumiem”, PVN apmaksu būvdarbiem veic Pasūtītājs (būvniecības pakalpojumu saņēmējs).
   5. Līgumcena visā Līguma darbības laikā nevar tikt paaugstināta sakarā ar cenu pieaugumu darbaspēka un/vai materiālu izmaksām, nodokļu likmes vai nodokļu un citu normatīvo aktu izmaiņām, kas stāsies spēkā visā Līguma darbības laikā vai kas stājušās spēkā pirms Līguma spēkā stāšanās, un jebkuriem citiem apstākļiem, kas varētu ietekmēt Līgumcenu.
   6. Uzņēmējam nav tiesības prasīt papildu samaksu no Pasūtītāja, ja Būvdarbu izpildes laikā tiek konstatēts, ka Uzņēmējs nav iekļāvis visus nepieciešamos Būvdarbus un/vai materiālus un/vai izmaksas, saskaņā ar Būvprojektu un situāciju Objektā, kļūdījies Būvdarbu cenās, nav piedāvājis cenu par visu Būvdarbu apjomu, kas nepieciešami Būvdarbu pilnīgai pabeigšanai, Objekta pieņemšanai ekspluatācijā un nodošanai Pasūtītājam saskaņā ar Līgumu un tā pielikumiem. Šajā punktā minētās papildu izmaksas, kas nepieciešamas, lai veiktu Būvdarbus tādā apjomā un kvalitātē, lai pilnā apmērā realizētu Būvprojektu, sedz Uzņēmējs.
   7. Uzņēmējam nav tiesības prasīt papildu samaksu no Pasūtītāja, ja Līguma izpildes laikā  Pasūtītāja prasībās tiek konstatēta kļūda, kuru bija iespējams konstatēt, pārbaudot Pasūtītāja prasības ar pienācīgu rūpību, kādu pamatoti varētu sagaidīt no Uzņēmēja, kā attiecīgās nozares profesionāļa, vai Uzņēmējs nav informējis Pasūtītāju par kļūdu 30 (trīsdesmit) dienu laikā no brīža, kad Uzņēmējs uzzināja vai viņam vajadzēja uzzināt par kļūdu.
   8. Avansa maksājumi netiek paredzēti.
   9. Pasūtītājs norēķinās ar Uzņēmēju, ievērojot šādu kārtību:
      1. Pasūtītājs maksā Uzņēmējam par iepriekšējā mēnesī faktiski izpildītiem un Pasūtītāja pieņemtajiem Būvdarbiem 15 (piecpadsmit) darba dienu laikā no Būvdarbu izpildes akta abpusējas parakstīšanas un Līguma noteikumiem atbilstoša Uzņēmēja sagatavota rēķina saņemšanas;
      2. No Būvdarbu izpildes aktā noteiktās summas (bez PVN) par faktiski izpildītajiem Būvdarbiem, pirms tās izmaksas Uzņēmējam, Pasūtītājs ietur no Būvdarbu izpildes aktā noteiktās summas Būvdarbu Garantijas laika ieturējumu 5% (pieci procenti);
   10. Uzņēmējs, sagatavojot rēķinu, tajā iekļauj informāciju par Līguma datumu, numuru un Objektu. Līdz brīdim, kamēr Uzņēmējs nav iekļāvis rēķinā šajā punktā noteikto informāciju, uzskatāms, ka Uzņēmējs rēķinu nav iesniedzis.
   11. Par rēķina samaksas dienu tiek uzskatīta diena, kad Pasūtītājs ir pārskaitījis naudu uz Uzņēmēja norādīto bankas norēķinu kontu.
   12. Ja Uzņēmējs iesniedz Pasūtītājam Līguma 9.5.punkta prasībām atbilstošu Garantijas laika Bankas garantiju/Apdrošinātāja galvojumu, tad Pasūtītājs samaksā Uzņēmējam ieturēto Garantijas laika ieturējumu 15 (piecpadsmit) darba dienu laikā pēc Būvdarbu pieņemšanas ekspluatācijā akta parakstīšanas un Līguma 9.5.punkta prasībām atbilstošas Garantijas laika Bankas garantijas/Apdrošinātāja galvojuma un Līguma noteikumiem atbilstoša rēķina saņemšanas.
   13. Ja Uzņēmējs neiesniedz Pasūtītājam Līguma 9.5.punkta prasībām atbilstošu Garantijas laika Bankas garantiju/Apdrošinātāja galvojumu, tad Pasūtītājs samaksā Uzņēmējam neizlietoto Garantijas laika ieturējumu 15 (piecpadsmit) darba dienu laikā pēc Garantijas laika beigām, Garantijas laikā pieteikto Garantijas darbu pilnīgas izpildes, Visu Līguma saistību izpildes akta parakstīšanas un Līguma noteikumiem atbilstoša rēķina saņemšanas.
4. **BŪVDARBU IZPILDES TERMIŅŠ**
   1. Būvdarbi jāizpilda 8 (astoņu) mēnešu termiņā no Līguma noslēgšanas dienas.
   2. Uzņēmējs pēc Līguma spēkā stāšanās un pēc visu būvatļaujas nosacījumu izpildes būvdarbu uzsākšanai un pirms būvdarbu uzsākšanas saskaņā ar Latvijas būvnormatīvu LBN 310-14 "Darbu veikšanas projekts" izstrādā Darbu veikšanas projektu un ne vēlāk kā 10 dienu laikā iesniedz Pasūtītājam.
   3. Pēc Līguma 4.2.punktā un 9.1. un 9.4.1.punktā minēto dokumentu saņemšanas, Pasūtītājs iesniedz Uzņēmējam parakstīšanai Objekta (būvlaukuma) nodošanas un pieņemšanas aktu. Uzņēmējs paraksta un iesniedz Pasūtītājam Objekta nodošanas un pieņemšanas aktu ne vēlāk kā 5 (piecu) darba dienu laikā no dienas, kad Pasūtītājs to ir iesniedzis Uzņēmējam.
   4. Uzņēmējam ir jāuzsāk Būvdarbi ne vēlāk kā 5 (piecu) darba dienu laikā pēc tam, kad Puses parakstījušas Objekta nodošanas un pieņemšanas aktu par Objekta (būvlaukuma) nodošanu Uzņēmējam Būvdarbu veikšanai, un būvatļauja ir kļuvusi neapstrīdama. Būvdarbi organizējami un veicami saskaņā Būvprojektu un darbu veikšanas projektu.
   5. Pirms būvdarbu uzsākšanas esošos apbūves apstākļos Uzņēmējs iezīmē un norobežo bīstamās zonas, nosprauž esošos pazemes inženiertīklus un citu būvju asis vai iezīmē to robežas, kā arī nodrošina transportam un gājējiem drošu pārvietošanos un pieeju esošajām ēkām un infrastruktūras objektiem. Minētie pasākumi darbu veikšanas projektā saskaņojami ar skarto inženiertīklu un ēku īpašniekiem.
   6. Līguma 4.1. punktā noteiktais termiņš var tikt pagarināts, Pusēm par to rakstiski vienojoties, par laika periodu, par kādu attiecīgais gadījums aizkavē Būvdarbu izpildi šādos gadījumos:
      1. ja nepieciešams veikt papildu Būvdarbus, kuri ir būtiski un nepieciešami Līguma izpildei, izņemot gadījumus, kad šajā punktā minētos Būvdarbus ir iespējams veikt vienlaikus ar Būvdarbu izpildes grafikā paredzētajiem Būvdarbiem;
      2. ja valsts vai pašvaldības institūcijas vai amatpersonas pieņem administratīvu aktu, kas ir saistošs, izpildot Būvdarbus, un šāds akts kavē Būvdarbu izpildes termiņu ievērošanu, un šāda akta izdošanas pamatā nav Uzņēmēja darbība vai bezdarbība;
      3. ja Pasūtītāja rīcības dēļ tiek kavēta vai apgrūtināta Uzņēmēja Līgumā noteikto pienākumu izpilde un šāda Pasūtītāja rīcība nav saistīta ar Līgumā noteikto Uzņēmēja saistību neizpildi;
      4. ja nepieciešams veikt būtiskas izmaiņas Būvprojektā un šādu izmaiņu rezultātā tiek aizkavēta Būvdarbu izpilde;
      5. ja tiek noteikts būvdarbu tehnoloģisks pārtraukums sakarā ar atsevišķu darbu vai tehnoloģiju izpildes neiespējamību nepiemērotu klimatisko apstākļu dēļ;
      6. ja tiek pārsniegts valsts vai pašvaldību institūcijai vai kapitālsabiedrībai normatīvos aktos noteiktais termiņš atbildes/saskaņojuma sniegšanai;
   7. Maksimālais iespējamais termiņš, par kādu varētu tikt pagarināta Līguma izpilde 4.6.punkta apakšpunktos norādītajos gadījumos nepārsniedz 4 kalendāros mēnešus.

**5. BŪVDARBU IZMAIŅAS**

* 1. Būvdarbu veikšanas laikā var tikt veiktas izmaiņas sākotnēji paredzētajos Būvdarbos un/vai var tikt veikti papildu un neparedzētie Būvdarbi, šajā sadaļā noteiktajā kārtībā. Ja Uzņēmējs nav pieprasījis papildu detalizētāku rasējumu izstrādi Līguma sākumā, viņš ir veic nepieciešamo detalizētāko rasējumu izstrādi būvdarbu gaitā, un tie saskaņojami ar Būvprojekta izstrādātāju un Pasūtītāju.
  2. Būvdarbu apjomu izmaiņas, vai papildu un neparedzētie Būvdarbi var tikt veikti tikai gadījumā, ja Pušu pilnvarotās personas ir konstatējušas nepieciešamību veikt attiecīgas izmaiņas, un tie nepārsniedz 15 (piecpadsmit %) %no Līguma 3.1.punktā noteiktās sākotnējās līgumcenas,
  3. Konstatējot nepieciešamību veikt izmaiņas Būvdarbu apjomos vai veikt papildu un neparedzētus Būvdarbus, Uzņēmējs sagatavo Būvdarbu izmaiņu aktu par izmaiņām Būvdarbos un/vai par papildu un neparedzēto Būvdarbu nepieciešamību, to apjomu un rašanās iemesliem. Būvdarbu izmaiņu aktu paraksta Uzņēmējs, Pasūtītājs, būvuzraugs un, ja nepieciešams, autoruzraugs.
  4. Puses vienojas, ka papildu un neparedzēto Būvdarbu cenas tiks noteiktas, atbilstoši Finanšu piedāvājumā, un Līguma pielikumā Nr.3 pievienotajās tāmēs iekļauto analogo Būvdarbu cenām, vai ja Finanšu piedāvājumā un/vai tāmēs analogu Būvdarbu nav, vadoties no attiecīgu/līdzīgu Būvdarbu cenām eBIK katalogā (*2014*).
  5. Izmaiņas Būvdarbu apjomos vai papildu un neparedzētie Būvdarbi var tikt veikti, ja tiek konstatētā nepieciešamība:
     1. mainīt Būvdarbu apjomus, Būvdarbiem, kas jau sākotnēji tika iekļauti Tehniskajā specifikācijā (1.pielikums) un par tiem tika rīkota iepirkuma procedūra, bet tos objektīvu iemeslu dēļ nebija iespējams precīzi noteikt vai uzmērīt un tādēļ ir nepieciešams palielināt, samazināt to apjomus;
     2. veikt tādus Būvdarbus, kas sākotnēji netika iekļauti Tehniskajā specifikācijā, un tos nebija iespējams konstatēt vai nebija iespējams paredzēt šo Būvdarbu nepieciešamību;
     3. veikt papildu un neparedzētos Būvdarbus vai mainīt Būvdarbu apjomus, ja tie neatbilst 5.5.1. un/vai 5.5.2.punktā noteiktajiem kritērijiem, bet šādas izmaiņas nepieciešamas veikt sakarā ar Būvdarbu izpildes laikā veiktām izmaiņām Būvprojektā, un bez šādu izmaiņu veikšanas Būvdarbos, nav iespējams realizēt Būvprojektu pilnā apmērā.
  6. Uzņēmējs, pamatojoties uz Pušu, būvuzrauga un, ja nepieciešams, autoruzrauga parakstīta Būvdarbu izmaiņu aktā norādīto, sagatavo tāmi par Būvdarbu apjomu izmaiņām un/vai papildus un neparedzēto Būvdarbu izmaksām, un iesniedz to izskatīšanai Pasūtītājam.
  7. Pasūtītājs 5 (piecu) darba dienu laikā no tāmes saņemšanas dienas izskata un saskaņo to, vai arī sniedz pamatotu atteikumu tāmes vai kādas tāmē norādītās pozīcijas saskaņošanai.
  8. Līgumcenas ietvaros, Līguma 5.6. un 5.7.punktā noteiktajā kārtībā saskaņoti un parakstīti Līguma 5.6. un 5.7.punktos minētie dokumenti ir pamats Būvdarbu izmaiņu aktā norādīto Būvdarbu veikšanai, un šajā gadījumā Pusēm nav nepieciešams slēgt papildu vienošanos pie Līguma.
  9. Puses ir tiesīgas iepriekš plānotos, novecojušos materiālus, iekārtas un tehnoloģiskos risinājumus aizstāt ar jauniem, tādējādi, sasniedzot kvalitatīvāku darba rezultātu. Šādā gadījumā cenas jaunajiem materiāliem, iekārtām un tehnoloģiskajiem risinājumiem tiek noteiktas nepārsniedzot Finanšu piedāvājuma tāmēs noteiktās cenas materiāliem un tehniskajiem risinājumiem, kurus plānots aizstāt. Par šādam izmaiņām puses sagatavo un paraksta aktu, kurā norāda pamatojumu izmaiņām un materiālu un/vai iekārtu salīdzinājumu ar jaunajām – nomaināmajām. Jaunajiem materiāliem un/vai iekārtām jābūt  kvalitātes un īpašību ziņā analogām vai labākām par nomaināmajām.
  10. Puses ir tiesīgas nomainīt Tehniskajā specifikācijā un /vai Būvprojektā paredzētos materiālus vai iekārtas sakarā ar apstākļiem, kurus iepriekš Uzņēmējs nevarēja paredzēt (piemēram, ja materiālu vai iekārtu ražotājs pārtrauc to ražošanu). Šādu izmaiņu gadījumā Uzņēmējam ir jāiesniedz Pasūtītājam Tehniskajā specifikācijā un/vai Būvprojektā norādīto materiālu un/vai iekārtu salīdzinājums ar jaunajām – nomaināmajām. Jaunajiem materiāliem un/vai iekārtām jābūt kvalitātes un īpašību ziņā analogām vai labākām par nomaināmajām. Ja jauno materiālu cenas ir atšķirīgas no nomaināmo, tad Puses veic 5.6.punktā noteikto procedūru izmaiņu saskaņošanai.
  11. Veicot izmaiņas Uzņēmējam jāievēro, ka plānoto energoefektivitāti Būvprojektā un energoaudita pārskatā paredzēts sasniegt ar noteiktiem materiāliem un risinājumiem, un Uzņēmējam rūpīgi jāizvērtē, lai tā piedāvātie materiāli un iekārtas nebūtu ar zemākām būvizstrādājuma ekspluatācijas īpašībām kā iepriekš minētajos dokumentos norādītajiem;
  12. Līguma grozījumi Līgumā paredzētajos gadījumos ir pieļaujami, ja Līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri veikti saskaņā ar Publisko iepirkumu likuma 67.1 panta otrās daļas 1. un 2.punktu), vienlaikus nepārsniedz 67.1panta ceturtās daļas 1. un 2.punktā noteiktos apmērus.

1. **UZŅĒMĒJA PIENĀKUMI UN TIESĪBAS**
   1. Uzņēmēja pienākumi:
      1. ar pienācīgu rūpību pārbaudīt Pasūtītāja prasības un kvalitatīvi izpildīt Būvdarbus ar saviem darba rīkiem, ierīcēm un darbaspēku, organizēt un veikt darbus u.c. uzdevumus, kas nepieciešami Būvdarbu izpildei atbilstoši Līguma noteikumiem un Būvprojektam, darba aizsardzības plānam un darbu veikšanas projektam, un pabeigt Būvdarbus Līgumā norādītajā termiņā;
      2. pirms Būvdarbu uzsākšanas izstrādāt un saskaņot ar Pasūtītāju darbu veikšanas projektu, nodrošināt, ka Darbu veikšanas projekts ir pieejams būvlaukumā strādājošajiem būvspeciālistiem un kontroles institūcijām;
      3. rakstiski saskaņot ar Pasūtītāju Būvdarbu organizācijas jautājumus un veikt Objekta un Būvdarbu veikšanas vietas tehnisko apsekošanu, pārliecinoties par Būvdarbu veikšanai izvēlēto metožu piemērotību;
      4. nodrošināt darba aizsardzības jautājumos Konkursa piedāvājumā nosaukto atbildīgo personu iecelšanu un nozīmēšanu, ievērojot Ēku būvnoteikumu 122.punktā noteikto, un būt atbildīgam par darba drošības noteikumu, ugunsdrošības prasību ievērošanu un darba aizsardzības pasākumu veikšanu saskaņā ar saskaņā ar 2003.gada 25.februāra Ministru kabineta noteikumu Nr.92 „Darba aizsardzības prasības veicot būvdarbus” prasībām,. Uzņēmējs ir atbildīgs par sekām, kuras iestājas šajā punktā noteikto pienākumu nepildīšanas vai nepienācīgas pildīšanas rezultātā;
      5. parakstīt Objekta (būvlaukuma) pieņemšanas – nodošanas aktu Līguma noteiktajā kārtībā un termiņā veikt, un pēc būvatļaujas saņemšanas veikt Būvdarbu sagatavošanas darbus;
      6. no Objekta (būvlaukuma) pieņemšanas – nodošanas akta parakstīšanas dienas līdz brīdim, kad ir parakstīts Objekta ekspluatācijā pieņemšanas aktu, būt atbildīgam par Objektu, Objektā esošo būvizstrādājumu (materiālu un iekārtu), kā arī izpildīto Būvdarbu pienācīgu uzturēšanu un saglabāšanu un nodrošināt Objekta apsardzi;
      7. nodrošināt Objektā nepieciešamos uzrakstus, tai skaitā nepieciešamo informāciju par Projektu, apgaismojumu, nostiprinājumus un Objekta nožogošanu;
      8. pirms Būvdarbu uzsākšanas iesniegt Pasūtītājam spēkā esoša līguma par būvgružu un atkritumu savākšanu/izvešanu kopiju, uzrādot oriģinālu, kas ir noslēgts starp Uzņēmēju un atkritumu apsaimniekotāju;
      9. veikt visu Būvdarbu veikšanai nepieciešamo būvizstrādājumu piegādi un komplektēšanu, nodrošināt būvizstrādājumu pareizu un kvalitatīvu glabāšanu un izmantošanu Būvdarbu procesā, Būvdarbu veikšanai izmantot tikai kvalitātes prasībām atbilstošus būvizstrādājumus un būt materiāli atbildīgam par visiem Objektā esošajiem materiāliem līdz Būvdarbu pabeigšanai;
      10. Būvdarbu veikšanas laikā kārtot Būvdarbiem nepieciešamo dokumentāciju (Būvdarbu žurnālu, segto darbu aktus u.c.) un normatīvajos aktos paredzētos dokumentus par darba aizsardzības prasībām, (darba aizsardzības plāns, nodarbināto saraksts u.c.);
      11. nodrošināt Būvdarbu dokumentācijas, t.sk. būvdarbu žurnāla, autoruzraudzības žurnāla un izpilddokumentācijas, glabāšanu un atrašanos Objektā. Uzņēmējam ir pienākums pēc pirmā pieprasījuma uzrādīt un nepieciešamības gadījumā izsniegt minēto Būvdarbu dokumentāciju Pasūtītāja pārstāvim/kontaktpersonai, būvuzraugam, autoruzraugam, pašvaldības būvinspektoram u.c. personām, kam ir tiesības minētos dokumentus pieprasīt, to pienākumu pildīšanai;
      12. nodrošināt Pasūtītājam un būvuzraugam, Būvvaldes u.c. atbildīgo dienestu pārstāvjiem brīvu pieeju Objektam un vietām, kur notiek Būvdarbi. Uzņēmējam ir pienākums nodrošināt būvuzraugu ar instrumentiem, pārbaudes ierīcēm, kas pieejamas Objektā, kā arī sniegt nepieciešamo palīdzību būvuzraugam viņa pienākumu pildīšanai;
      13. pēc attiecīga Būvuzrauga vai Pasūtītāja pieprasījuma saņemšanas, nekavējoties pārtraukt un/vai apturēt Būvdarbus un novērst Pasūtītāja un/vai Būvuzrauga norādītos trūkumus;
      14. nekavējoties paziņot Pasūtītājam par jebkādiem apstākļiem, kas var kavēt Būvdarbu pabeigšanu Līguma norādītajā termiņā;
      15. informēt Pasūtītāju, kā arī normatīvajos aktos noteiktajā kārtībā informēt attiecīgās iestādes par katru nelaimes gadījumu, kas noticis Objektā. Informācija Pasūtītājam ir jāiesniedz 3 (trīs) darba dienu laikā pēc akta par nelaimes gadījumu sagatavošanas;
      16. par saviem līdzekļiem apmaksātnepieciešamos ūdensapgādes, kanalizācijas, elektroapgādes, siltumapgādes, sniega izvešanas, būvgružu izvešanas un citus pakalpojumus. Pasūtītājam ir tiesības minētos maksājumus ieturēt no jebkura maksājuma, kas pamatojoties uz šo Līgumu, pienākas Uzņēmējam, pirms tā izmaksas Uzņēmējam;
      17. Būvdarbu veikšanas vietā nodrošināt tīrību un kārtību, maksimāli samazinot atkritumu rašanos un novēršot ūdens, gaisa un augsnes piesārņojuma rašanās iespēju;
      18. Būvdarbu veikšanas laikā, operatīvi par saviem līdzekļiem izvest no Būvdarbu veikšanas teritorijas, kā arī no pieguļošās teritorijas, atkritumus un būvgružus, ja tādi ir radušies;
      19. ne retāk kā 1 (vienu) reizi nedēļā organizēt, protokolēt un nodrošināt būvdarbu vadītāja piedalīšanos būvniecības dalībnieku kopīgās sapulcēs (turpmāk tekstā - Būvsapulces), kurās tiek risināti ar Līguma izpildi saistīti jautājumi. Protokolā fiksētie lēmumi Uzņēmējam ir saistoši;
      20. veikt būvdarbu norises fotofiksāciju, un tās materiālus nodot Pasūtītājam kopā ar Būvdarbu izpilddokumentāciju;
      21. Būvdarbus organizēt un veikt tā, lai kaitējums videi būtu iespējami mazāks. Vides un dabas resursu aizsardzības, sanitārajās un drošības aizsargjoslās būvdarbi organizējami un veicami, ievērojot tiesību aktos noteiktos ierobežojumus un prasības;
      22. ja Būvdarbu izpildei tiek piesaistīti apakšuzņēmēji, un Pasūtītājs no Uzņēmēja ir pieņēmis apakšuzņēmējam nodotos Būvdarbus vai to daļu, tad 10 (desmit) darba dienu laikā no dienas, kad Pasūtītājs no Uzņēmēja ir pieņēmis apakšuzņēmējam nodotos Būvdarbus un veicis to apmaksu, iesniegt Pasūtītājam, ja tas to pieprasa, parakstīta izpildīto būvdarbu akta kopiju, ar kuru Uzņēmējs no apakšuzņēmēja ir pieņēmis Būvdarbus vai to daļu, un maksājuma uzdevuma kopiju, kas apliecina aktā norādītās maksas par pieņemtajiem Būvdarbiem samaksu apakšuzņēmējam, uzrādot minēto dokumentu oriģinālus;
      23. 3 (trīs) dienas pirms būvizstrādājumu iestrādes būves konstruktīvajos elementos, uzrādīt būvuzraugam šo būvizstrādājumu atbilstības deklarācijas, vai to kopijas, uzrādot oriģinālus;
      24. informēt Pasūtītāju vismaz 3 (trīs) darba dienas iepriekš, uzaicinot veikt iepriekšēju pārbaudi, ja kādu Būvdarbu daļu paredzēts aizsegt vai arī kādas Būvdarbu daļas vēlāka pārbaude varētu būt apgrūtināta kādu citu iemeslu dēļ;
      25. nodrošināt 6.1.23. līdz 6.1.24.punktā noteikto darbu norises dokumentēšanu ēku būvnoteikumu 126.-127.punktā noteiktā kārtībā;
      26. pirms Objekta pieņemšanas ekspluatācijā nodrošināt Pasūtītāju ar visu darbībai nepieciešamo dokumentāciju par uzstādītām inženierkomunikāciju tehnoloģiskām iekārtām, pievienojot lietošanas instrukcijas valsts valodā;
      27. pirms Objekta pieņemšanas ekspluatācijā, kā arī visā Garantijas laikā, pēc Pasūtītāja pieprasījuma veikt Pasūtītāja norādīta Pasūtītāja personāla instruktāžu un apmācību attiecībā uz Uzņēmēja uzstādīto iekārtu un sistēmu darbību un lietošanu, kā arī nepareizas vai neprecīzas instruktāžas un/vai apmācības gadījumā atbildēt par uzstādīto iekārtu un/vai sistēmu bojājumiem un/vai darbības traucējumiem un par saviem līdzekļiem novērst bojājumus un/vai darbības traucējumus Līgumā noteiktā kārtībā.
      28. pēc Būvdarbu pabeigšanas un pirms Būvdarbu nodošanas Pasūtītājam, nodrošināt Objekta atbrīvošanu no būvgružiem, atkritumiem, izvest Uzņēmējam piederošo inventāru, iekārtas, darbarīkus un sakopt Objektu un tam piegulošo teritoriju;
      29. Līguma izpildē ievērot spēkā esošo normatīvo aktu prasības.
   2. Uzņēmēja tiesības:
      1. pieprasīt no Pasūtītāja Būvdarbu veikšanai un Objekta pieņemšanai ekspluatācijā nepieciešamo informāciju, dokumentāciju un saskaņojumus, kas ir Pasūtītāja rīcībā un kurus saskaņā ar šo Līgumu Uzņēmējam nav pienākums izstrādāt un/vai saņemt pašam;
      2. saņemot Būvprojektu, pārliecināties par papildu detalizētāku rasējumu nepieciešamību un pieprasīt papildu detalizētāku rasējumu izstrādi.
      3. saņemt atlīdzību par kvalitatīvi un atbilstoši Līguma noteikumiem veiktiem un Pasūtītāja pieņemtiem Būvdarbiem.
      4. saņemt Līgumā noteikto līgumsodu par Pasūtītāja nepienācīgu līgumsaistību izpildi.
   3. Pasūtītājs var pilnvarot Uzņēmēju pārstāvēt Pasūtītāju atsevišķu uzdevumu izpildei saistībā ar Būvdarbu veikšanu, Būvdarbu pieņemšanas ekspluatācijā organizēšanai, Pasūtītāja pārstāvēšanai institūcijās, lai saņemtu atzinumus par Būvdarbu atbilstību Būvprojekta un normatīvo aktu prasībām;
   4. Parakstot Līgumu, Uzņēmējs apliecina, ka ir saņēmis no Pasūtītāja Būvdarbu veikšanai nepieciešamo dokumentāciju pilnā apjomā, kā arī iepazinies ar visiem apstākļiem, kas var ietekmēt Būvdarbu izpildi atbilstoši Līgumam, tajā skaitā arī ar Objekta izvietojumu dabā un tā stāvokli.
2. **PASŪTĪTĀJA PIENĀKUMI UN TIESĪBAS**
   1. Pasūtītāja pienākumi:
      1. pieņemt un apmaksāt Līguma ietvaros izpildītos Būvdarbus, kas veikti kvalitatīvi un atbilstoši Līguma un normatīvo aktu prasībām;
      2. nodrošināt Būvdarbu autoruzraudzību un būvuzraudzību;
      3. pēc Uzņēmēja pieprasījuma savlaicīgi sniegt Uzņēmējam atbildes uz uzdotajiem jautājumiem, sniegt pieprasītos skaidrojumus un citas ziņas, kuras nepieciešamas Uzņēmēja pienākumu izpildei, un kurus saskaņā ar šo Līgumu Uzņēmējam nav pienākums izstrādāt un/vai saņemt pašam;
   2. Pasūtītāja tiesības:
      1. nepieciešamības gadījumā apturēt Būvdarbu izpildi;
      2. jebkurā laikā pārbaudīt Būvdarbu veikšanu Objektā;
      3. dot Uzņēmējam norādījumus attiecībā uz Būvdarbu izpildes kārtību. Pasūtītāja norādījumi Uzņēmējam ir saistoši un obligāti pildāmi;
      4. saņemt Līgumā noteikto līgumsodu par Uzņēmēja nepienācīgu līgumsaistību izpildi;
      5. noteikt jebkuru izpildīto Būvdarbu vai to daļas ekspertīzi, pieaicinot neatkarīgus ekspertus un ekspertīzes slēdzienu iesniegt Uzņēmējam izskatīšanai. Ekspertīzes izdevumus sedz Pasūtītājs, izņemot gadījumus, kad ekspertīzes rezultātā tiek konstatēti defekti un/ vai trūkumi, kas radušies Uzņēmēja vainas dēļ; šādos gadījumos ekspertīzes izdevumus sedz Uzņēmējs.
3. **BŪVDARBU NODOŠANAS UN PIEŅEMŠANAS KĀRTĪBA**
   1. Uzņēmējs katru mēnesi Pasūtītājam nodod iepriekšējā kalendāra mēneša laikā veiktos Būvdarbus šādā kārtībā:
      1. Uzņēmējs līdz katra mēneša 5. (piektajam) datumam iesniedz Pasūtītājam Būvdarbu izpildes aktu par iepriekšējā mēneša laikā izpildīto Būvdarbu apjomu un izmaksām, un iepriekšējā mēneša laikā veikto Būvdarbu Izpilddokumentāciju.
      2. Pasūtītājs, 10 (desmit) darba dienu laikā pēc attiecīga Uzņēmēja sagatavoto Līguma 8.1.1.punktā minēto visu dokumentu saņemšanas, pieņem Būvdarbus un paraksta Būvdarbu izpildes aktu vai arī nepieņem Būvdarbus un neparaksta Būvdarbu izpildes aktu un iesniedz rakstisku pretenziju, kurā norāda uz veikto Būvdarbu, iesniegto dokumentu u.c. defektiem, trūkumiem vai neatbilstībām Līguma vai spēkā esošo normatīvo aktu prasībām.
      3. Ja Pasūtītājs nepieņem Būvdarbus, Uzņēmējs 5 (piecu) darba dienu laikā no Pasūtītāja pretenzijas saņemšanas novērš norādītos trūkumus vai neatbilstības Būvdarbos un/vai dokumentos, un atkārtoti iesniedz Pasūtītājam Būvdarbu izpildes aktu. Pasūtītājs atkārtoti veic darbības, kas paredzētas Līguma 8.1.2.punktā.
      4. Ikmēneša Būvdarbu izpildes akta parakstīšana nav uzskatāma par attiecīgajā aktā norādīto Būvdarbu sastāva un kvalitātes nodošanas un pieņemšanas dokumentu, bet tikai par apliecinājumu, ka Būvdarbi ir veikti noteiktā apjomā, un Būvdarbu izpildes akta parakstīšana neatņem Pasūtītājam tiesības izteikt pretenzijas par izpildīto Būvdarbu defektiem, trūkumiem un neatbilstībām, kurus Uzņēmējam ir pienākums novērst arī pēc Būvdarbu izpildes akta parakstīšanas no Pasūtītāja puses.
   2. Uzņēmējs nodod Pasūtītājam visus izpildītos Būvdarbus Būvobjektā šādā kārtībā:
      1. Uzņēmējs par pabeigtiem būvdarbiem iesniedz Pasūtītājam Apliecinājumu par ēkas gatavību ekspluatācijai saskaņā ar MK noteikumu “Ēku būvnoteikumi” 14.pielikumu, un spēkā esošos normatīvos aktos noteiktā kārtībā organizē, un nodrošina Objekta attiecīgās Būvdarbu kārtas pieņemšanu ekspluatācijā, kad:
         1. ir izpildīti visi Būvdarbi, kas nepieciešami Būvprojekta realizācijai un Objekta attiecīgās Būvdarbu kārtas pieņemšanai ekspluatācijā;
         2. ir saņemti un sagatavoti visi spēkā esošos normatīvajos aktos noteiktie dokumenti, kas nepieciešami Objekta attiecīgās Būvdarbu kārtas pieņemšanai ekspluatācijā, tajā skaitā pozitīvi institūciju atzinumi par Objekta gatavību ekspluatācijai, atbilstību tehniskajiem un/vai īpašajiem noteikumiem un normatīvo aktu prasībām;
      2. Pasūtītājs paraksta Ēkas ekspluatācijā nodošanas aktu, pēc visu sekojošo priekšnoteikumu izpildes no Uzņēmēja puses:
         1. ir pilnībā izpildīti visi Būvdarbi un būvatļaujas nosacījumi;
         2. ir veikti izbūvēto būvju horizontālās un vertikālās novietnes izpildmērījumi un ēkas kadastrālā uzmērīšana;
         3. Pasūtītājam ir iesniegta visa Būvdarbu Izpilddokumentācija, iebūvēto būvizstrādājumu atbilstību apliecinoša dokumentācija, Objekta kadastrālās uzmērīšanas lieta, segto darbu akti, nozīmīgo konstrukciju pieņemšanas akti, pārbaužu akti, testēšanas protokoli, nodošanas un pieņemšanas akti, fotofiksācija, u.c. dokumentācija;
         4. Objekts un tam piegulošā teritorija ir sakārtota un pilnībā atbrīvota, tajā skaitā, no visas būvtehnikas, būvlaukuma aprīkojuma un neizmantotajiem materiāliem, kā arī būvgružiem un atkritumiem;
         5. ir novērsti visi iepriekš Pušu konstatētie Būvdarbu defekti, neatbilstības un nepilnības.
   3. Būvdarbu nodošanas un pieņemšanas akta parakstīšana neatbrīvo Uzņēmēju no atbildības par Būvdarbu un Būvdarbos izmantoto materiālu garantijas saistībām. Ja, pieņemot ekspluatācijā ēku, tiek konstatēti būvdarbu defekti, Uzņēmējs tos novērš ar saviem spēkiem un līdzekļiem bez papildus samaksas Pasūtītāja noteiktā termiņā.
   4. Pusēm parakstot Ēkas ekspluatācijā pieņemšanas aktu, Objekts tiek nodots Pasūtītājam.
   5. Pēc Garantijas laika beigām un Garantijas laikā pieteikto Garantijas darbu pilnīgas izpildes, Puses paraksta Visu Līguma saistību izpildes aktu.
4. **APDROŠINĀŠANA UN BANKAS GARANTIJA/APDROŠINĀTĀJA GALVOJUMS**
   1. Uzņēmējs apņemas iesniegt Pasūtītājam ne vēlāk kā 10 (desmit) darba dienu laikā pēc Līguma spēkā stāšanās un pirms Būvdarbu uzsākšanas, Uzņēmēja un tā Līguma izpildē iesaistīto būvspeciālistu profesionālās civiltiesiskās atbildības konkrētā Objektā apdrošināšanas polises, apdrošināšanas līguma un dokumentu, kas apliecina apdrošināšanas prēmijas apmaksu, kopijas, uzrādot minēto dokumentu oriģinālus, kas apliecina sekojošu apdrošināšanas polišu esamību:
      1. Uzņēmēja profesionālās civiltiesiskās atbildības apdrošināšanu konkrētā Objektā ar kopējo atbildības limitu un atbildības limitu par katru gadījumu ne mazāku kā EUR \_\_\_\_\_\_\_\_\_\_un pašrisku ne lielāku kā EUR \_\_\_\_\_\_\_\_\_\_\_\_\_, un
      2. Līguma izpildē piesaistīto būvspeciālistu profesionālās civiltiesiskās atbildības apdrošināšanu konkrētā Objektā ar atbildības limitu ne mazāku kā EUR \_\_\_\_\_\_\_\_\_\_\_\_\_\_\_\_\_\_ un pašrisku ne lielāku kā \_\_\_\_\_\_\_\_\_\_\_\_\_\_\_\_\_\_\_\_ atbilstoši normatīvo aktu prasībām.
   2. Uzņēmēja profesionālās civiltiesiskās atbildības apdrošināšanas polisē kā trešajai personai ir jābūt minētai Alojas novada domei, un tai ir jābūt spēkā arī gadījumā, ja Uzņēmējam ir pasludināta maksātnespēja vai tas ir likvidēts.
   3. Pirms Līgumā noteikto apdrošināšanas polišu parakstīšanas, attiecīgā apdrošināšanas polise, apdrošināšanas līgums, kā arī jebkādi grozījumi apdrošināšanas polisē iepriekš ir rakstveidā jāsaskaņo ar Pasūtītāju. Gadījumā, ja Uzņēmējs neievēro šajā punktā noteikto, uzskatāms, ka Uzņēmējs nav izpildījis šajā Līgumā noteikto pienākumu par apdrošināšanas polišu nodrošināšanu un uzturēšanu Līgumā noteiktajā kārtībā un termiņā.
   4. Uzņēmējam ir pienākums:
      1. 10 (desmit) darba dienu laikā, no Līguma spēkā stāšanās dienas, bet ne vēlāk kā pirms Būvdarbu uzsākšanas, iesniegt Pasūtītājam Pasūtītāja akceptētu neatsaucamu Bankas garantiju/ Apdrošinātāja galvojumu Līguma (saistību) izpildei 10% (desmit procentu) apmērā no Līgumcenas.
      2. Bankas garantijai/Apdrošinātāja galvojumam jābūt spēkā Būvdarbu izpildes laikā un vēl 30 (trīsdesmit dienas) pēc Līgumā vai papildus vienošanās minētā Būvdarbu izpildes termiņa beigām. Bankas garantijai/Apdrošinātāja galvojumam ir jābūt spēkā arī gadījumā, ja Uzņēmējam ir pasludināta maksātnespēja vai Uzņēmējs ir likvidēts. Ja Būvdarbu izpildes termiņš pārsniedz Bankas garantijā/Apdrošinātāja galvojumā norādīto termiņu, Uzņēmējs veic nepieciešamās darbības, lai nodrošinātu Bankas garantijas/Apdrošinātāja galvojuma termiņa pagarināšanu uz laika periodu, kas nodrošina šajā punktā noteiktā nosacījuma, par Bankas garantijas/Apdrošinātāja galvojuma termiņu, izpildi un iesniedz Pasūtītājam dokumentu, kas apliecina Bankas garantijas/Apdrošinātāja galvojuma termiņa pagarināšanu ne vēlāk, kā 10 (desmit) darba dienas pirms sākotnējā Bankas garantijas/Apdrošinātāja galvojuma termiņa beigām.
   5. Uzņēmējs ir tiesīgs Līgumā noteikto Garantijas laika ieturējumu Līgumā noteiktajā kārtībā aizstāt ar Pasūtītāja akceptētu neatsaucamu Garantijas laika Bankas garantiju/Apdrošinātāja galvojumu, Garantijas laika ieturējuma apmērā. Bankas garantijai/Apdrošinātāja galvojumam ir jābūt spēkā arī gadījumā, ja Uzņēmējam ir pasludināta maksātnespēja vai Uzņēmējs ir likvidēts. Bankas garantijai/Apdrošinātāja galvojumam ir jābūt spēkā visā Garantijas laikā un vēl 30 (trīsdesmit dienas) pēc Garantijas laika beigām. Ja Garantijas laiks tiek pagarināts Līgumā noteiktos gadījumos vai Būvdarbu Garantijas laikā pieteikto Garantijas darbu izpildes termiņš pārsniedz Garantijas laika Bankas garantijas /Apdrošinātāja galvojuma spēkā esamības termiņu, Uzņēmējs veic nepieciešamās darbības, lai nodrošinātu Bankas garantijas/Apdrošinātāja galvojuma termiņa pagarināšanu uz laika periodu, kas nodrošina šajā punktā noteiktā nosacījuma, par Bankas garantijas/Apdrošinātāja galvojuma termiņu, izpildi un iesniedz Pasūtītājam dokumentu, kas apliecina Bankas garantijas/Apdrošinātāja galvojuma termiņa pagarināšanu ne vēlāk, kā 10 (desmit) darba dienas pirms sākotnējā Bankas garantijas/Apdrošinātāja galvojuma termiņa beigām.
   6. Pirms Līgumā noteikto Bankas garantiju/Apdrošinātāja galvojumu parakstīšanas, attiecīgā Bankas garantija/Apdrošinātāja galvojums Uzņēmējam iepriekš jāsaskaņo ar Pasūtītāju. Jebkādi grozījumi Bankas garantijās/Apdrošinātāja galvojumos iepriekš ir rakstveidā jāsaskaņo ar Pasūtītāju.
   7. Pēc Uzņēmēja pieprasījuma, Pasūtītājs atdod Uzņēmējam Līgumā noteiktās Bankas garantijas/Apdrošinātāja galvojumus, kuriem ir beidzies to spēkā esamības termiņš.
5. **BŪVDARBU GARANTIJA**
   1. Garantijas laiks izpildītajiem Būvdarbiem ir \_\_\_\_ (\_\_\_\_) mēneši. Garantijas laiku rēķina no Ēkas ekspluatācijā pieņemšanas akta abpusējas parakstīšanas dienas. Uzņēmējam ir jānodrošina, lai Būvdarbos izmantoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas tiktu nodotas Pasūtītājam vienlaicīgi ar Būvdarbu nodošanas un pieņemšanas akta iesniegšanu un Pasūtītājs tās varētu brīvi izmantot. Uzņēmēja noteiktais Garantijas laiks nedrīkst būt īsāks un noteikumi sliktāki par tiem, ko nosaka vai piedāvā būvizstrādājumu ražotājs (pārdevējs, piegādātājs).
   2. Garantijas laika ietvaros Uzņēmējs par saviem līdzekļiem veic Garantijas darbus 10 (desmit) darba dienu laikā no brīža, kad Pasūtītājs ir nosūtījis rakstisku pretenziju ar Defektu aktu par radušos defektu, trūkumiem, bojājumiem, neprecizitātēm vai citām neatbilstībām.
   3. Ja Garantijas laikā konstatēto Būvdarbu defektu, trūkumu vai neatbilstības novēršanai Līguma 10.1.punktā minētās Garantijas laika ietvaros tehniski nepieciešams ilgāks laiks par 10 (desmit) darba dienām, tad Uzņēmējs 3 (trīs) darba dienu laikā no brīža, kad Uzņēmējs ir saņēmis rakstisku pretenziju par konstatēto defektu, trūkumu vai neatbilstību, sastāda rakstisku apliecinājumu, kurā norāda pretenzijā minēto defektu, trūkumu vai neatbilstību novēršanas termiņus un iesniedz to Pasūtītājam apstiprināšanai. Ja Pasūtītājs nepiekrīt Uzņēmēja norādītajam defektu, trūkumu vai neatbilstību novēršanas termiņam, tad Uzņēmējam defekts, trūkums vai neatbilstības jānovērš Līguma 10.2.punktā norādītajā termiņā.
   4. Defektus vai trūkumus, kas var radīt kaitējumu cilvēku veselībai, apkārtējai videi vai Objekta ekspluatācijai, Uzņēmējs uzsāk novērst nekavējoties, kā arī veic visus nepieciešamos pasākumus kaitīgo seku mazināšanai un novēršanai.
   5. Par normatīvo aktu un Līguma noteikumiem atbilstošu Garantijas darbu izpildi tiek abpusēji parakstīts Garantijas darbu izpildes akts.
   6. Ja Uzņēmējs 10.3.punktā noteiktajā termiņā nenovērš defektus, trūkumus vai neatbilstības, tad Garantijas laiks tiek pagarināts par laika periodu, kādu tiek kavēts defektu, trūkumu vai neatbilstības novēršanas termiņš.
   7. Gadījumā, ja Uzņēmējs nepilda savas saistības atbilstoši šī Līgumā noteiktajam, Pasūtītājam ir tiesības piesaistīt papildus darbaspēku attiecīgo defektu novēršanas darbiem, un Uzņēmēja pienākums ir 5 (piecu) darba dienu laikā apmaksāt Pasūtītājam attiecīgos izdevumus un/vai zaudējumus saskaņā ar Pasūtītāja rēķinu.

1. **PUŠU ATBILDĪBA UN LĪGUMSODS**
   1. Puses atbild par kaitējumu un zaudējumiem, kas viņu darbības vai bezdarbības dēļ Līguma izpildes laikā nodarīts otrai Pusei un/vai trešajām personām.
   2. Par tādu Būvdarbu izpildi, kurus veicot, Uzņēmējs ir patvaļīgi atkāpies no Līguma noteikumiem, Tehniskās specifikācijas vai Būvprojekta, Uzņēmējs atlīdzību nesaņem un veic Objektā neatbilstību un trūkumu novēršanu uz sava rēķina, un tas nedod Uzņēmējam tiesības pieprasīt Līguma 4.1.punktā minētā Būvdarbu pabeigšanas termiņa pagarinājumu.
   3. Uzņēmējs ir finansiāli atbildīgs par informācijas slēpšanu vai nesniegšanu, vai par nepatiesas informācijas sniegšanu Pasūtītājam.
   4. Būvuzraudzība un autoruzraudzība neatbrīvo Uzņēmēju no atbildības par Būvdarbu kvalitāti, atbilstību Būvprojektam un spēkā esošajiem normatīvajiem aktiem.
   5. Uzņēmējs atbild par kaitējumu Objektam, kas rodas veicot Būvdarbus, kā arī par bojājumiem, neprecizitātēm un citām nepilnībām, kas tiek atklāti Garantijas laikā.
   6. Pasūtītājs neatbild par Uzņēmēja saistībām, kuras tas uzņēmies attiecībā pret trešajām personām sakarā ar Līguma izpildi.
   7. Uzņēmējam ir tiesības prasīt līgumsodu, ja Pasūtītāja vainas dēļ tiek novilcināti Līgumā noteiktie maksājumi 0,1% (nulle komats viens procenta) apmērā no kavētās maksājuma summas par katru nokavēto dienu, bet ne vairāk kā 10% (desmit procenti) no kavētā maksājuma summas.
   8. Ja Uzņēmējs kavē Līguma 4. punktā noteikto dokumentu iesniegšanas termiņu, tad Pasūtītājam ir tiesības prasīt no Uzņēmēja līgumsodu 0,1% (nulle komats viens procents) apmērā no Līgumcenas par katru attiecīgā termiņa kavējuma dienu, bet ne vairāk kā 10% (desmit procenti) no Līgumcenas.
   9. Ja Uzņēmējs kavē Līguma 4.1.punktā noteikto Būvdarbu izpildes termiņu, tad Pasūtītājam ir tiesības prasīt no Uzņēmēja līgumsodu 10% (desmit procenti) apmērā no Līgumcenas.
   10. Ja valsts vai pašvaldības institūcija ir uzlikusi naudas sodu Pasūtītājam par to, ka nav izpildīts kāds no Līgumā noteiktajiem Uzņēmēja pienākumiem, tad Pasūtītājam ir tiesības prasīt no Uzņēmēja līgumsodu uzliktā naudas soda apmērā.
   11. Gadījumā, ja Uzņēmējs kavē Līgumā noteikto Garantijas darbu izpildes termiņu, Pasūtītājam ir tiesības prasīt no Uzņēmēja līgumsodu EUR 100,00 (viens simts *euro* un 00 centi)apmērā par katru attiecīgā termiņa kavējuma dienu, bet ne vairāk kā 10% (desmit procenti) no Līgumcenas.
   12. Reizi mēnesī, pieņemot Būvdarbus, Pasūtītājs konstatē Būvdarbu izpildes atbilstību Būvdarbu izpildes grafikam (4.pielikums) un Naudas plūsmas grafikam (9.pielikums) Objektā. Ja attiecīgā Būvdarbu neizpilde naudas izteiksmē no Būvdarbu izpildes grafikā paredzētās ikmēneša Būvdarbu izpildes pārsniedz 10% (desmit procenti), Pasūtītājs ir tiesīgs prasīt no Uzņēmēja līgumsodu 10 % (desmit procenti) apmērā no neizpildīto Būvdarbu apjoma naudas izteiksmē.
   13. Ja tiek konstatēts, ka izpildītie Būvdarbi neatbilst Būvprojektam, un šīs Būvdarbu izmaiņas nav saskaņotas normatīvajos aktos noteiktajā kārtībā, Pasūtītājam ir tiesības prasīt no Uzņēmēja līgumsodu 0,1% apmērā no Līgumcenas par katru konstatēto gadījumu.
   14. Ja Līguma 13.3.punktā noteiktie Uzņēmēja pārstāvji neierodas uz Pasūtītāja, būvuzrauga, autoruzrauga organizēto sapulci vai Līgumā noteiktajā kārtībā Uzņēmējs neorganizē Līgumā paredzēto būvsapulci, Pasūtītājam ir tiesības prasīt no Uzņēmēja līgumsodu EUR 300,00 (trīs simti *euro* un00 centi) par katru konstatēto gadījumu.
   15. Ja Uzņēmējs neiesniedz kādu no Līguma 9. sadaļā minētajām apdrošināšanas polisēm un/vai Bankas garantijām/Apdrošinātāja galvojumiem, kurus atbilstoši Līguma noteikumiem Uzņēmējam bija pienākums nodrošināt, uzturēt spēkā un iesniegt Pasūtītājam Līgumā noteiktajā termiņā, Pasūtītājam ir tiesības prasīt no Uzņēmēja līgumsodu EUR 100,00 (viens simts *euro* un 00 centi) apmērā par katru nokavēto dienu, bet ne vairāk kā 10% (desmit procenti) no Līgumcenas, kā arī Uzņēmējs nedrīkst veikt Būvdarbus Objektā, un šāds apstāklis nevar būt par pamatu jebkāda Līguma termiņa pagarināšanai.
   16. Ja Uzņēmējs nepilda Līguma 6.1.23.- 6.1.24.punktu noteikumus, tad Pasūtītājs ir tiesīgs prasīt no Uzņēmēja līgumsodu 0,1% apmērā no Līgumcenas par katru konstatēto gadījumu.
   17. Ja Uzņēmējs nepilda Līguma 14.punkta noteikumus, tad Pasūtītājs ir tiesīgs prasīt no Uzņēmēja līgumsodu 0,1% apmērā no Līgumcenas par katru konstatēto gadījumu.
   18. Ja Būvdarbu defektu vai trūkumu dēļ nav iespējams izmantot Būvdarbu rezultātā radīto objektu, tad Uzņēmējs atmaksā Pasūtītājam visu par Būvdarbiem saņemto samaksu, par saviem līdzekļiem demontē Būvdarbu rezultātā radīto objektu, sakārto un atgriež sākotnējā izskatā Objektu.
   19. Ja Būvdarbu defektu vai trūkumu dēļ nav sasniegti Līguma 1.2.punktā nosauktie Projekta rezultāti, un tiek piemērota Projektā finanšu korekcija, Pasūtītājam ir tiesības prasīt no Uzņēmēja līgumsodu piemērotās finanšu korekcijas summas apmērā.
   20. Līgumsoda samaksa neatbrīvo Puses no Līguma saistību pilnīgas izpildes un neizslēdz pienākumu atlīdzināt zaudējumus un/vai izdevumus.
   21. Puses vienojas, ka Pasūtītājam saskaņā ar Līgumu pienākošos līgumsodus, izmaksas un zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz šo Līgumu, pienākas Uzņēmējam, pirms tā izmaksas Uzņēmējam.
   22. Par piesaistīto apakšuzņēmēju veiktajiem Būvdarbiem un saistību neizpildes vai nepienācīgas izpildes rezultātā nodarīto kaitējumu Pasūtītājam un/vai trešajām personām ir atbildīgs Uzņēmējs. Par būvdarbu kvalitāti kopumā Līguma izpildē ir atbildīgs Uzņēmējs. Būvdarbu kvalitāte nedrīkst būt zemāka par Latvijas būvnormatīvos un attiecīgajos standartos, apbūves noteikumos un citos normatīvajos aktos vai Līgumā noteiktajiem būvdarbu kvalitātes rādītājiem.
2. **LĪGUMA SPĒKĀ STĀŠANĀS UN IZBEIGŠANA**
   1. Līgums stājas spēkā dienā, kad Puses to ir parakstījušas un ir noslēgts uz laiku līdz Pušu saistību pilnīgai izpildei. Līguma abpusējas parakstīšanas datums tiek norādīts Līguma pirmās lapas augšējā labajā stūrī.
   2. Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji, Līgumā noteiktajā kārtībā.
   3. Pasūtītājam ir tiesības vienpusēji atkāpties no Līguma, par to rakstiski paziņojot Uzņēmējam 10 (desmit) darba dienas iepriekš un neatlīdzinot tādējādi radušos izdevumus un/vai zaudējumus, ja:
      1. Uzņēmējs vairāk kā par 14 (piecpadsmit) dienām kavē Līguma 4.punktā noteiktos dokumentu iesniegšanas termiņus;
      2. Būvdarbi Objektā tiek kavēti tādā apmērā, ka to pabeigšana nav iespējama Būvdarbu izpildes grafikā paredzētajā termiņā. Par šādu termiņa kavējumu tiek uzskatīts Uzņēmēja kavējums Būvdarbu izpildē vairāk par 30 (trīsdesmit)darba dienām pret Būvdarbu izpildes grafikā noteikto (neieskaitot tehnoloģiskos pārtraukumus);
      3. Būvdarbi tiek veikti neatbilstoši Latvijas Republikā spēkā esošo normatīvo aktu prasībām vai Līguma prasībām vai kvalitātes vai tehnoloģijas prasībām un pēc Pasūtītāja brīdinājuma 5 (piecu) darba dienu laikā netiek uzsākta defektu un/vai neatbilstību novēršana;
      4. Uzņēmējs Līgumā noteiktajā kārtībā un termiņā nav iesniedzis Pasūtītājam kādu no Līguma 9.sadaļā minētajiem dokumentiem, kurus atbilstoši Līguma noteikumiem Uzņēmējam bija pienākums nodrošināt, uzturēt spēkā un iesniegt Pasūtītājam;
      5. Uzņēmējam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
      6. Uzņēmējs Līgumā noteiktajā kārtībā un termiņā nav parakstījis Objekta pieņemšanas un nodošanas aktu un šī pienākuma izpildes kavējums ir ilgāks par 5 (piecām) darba dienām;
      7. Uzņēmējs tiek izslēgts no Būvkomersantu reģistra;
      8. attiecībā pret Uzņēmēju normatīvajos aktos noteiktajā kārtībā tiesa ir pasludinājusi maksātnespējas procesu vai pieņemts lēmums par Uzņēmēja likvidāciju;
      9. Uzņēmējs kādā citā veidā nepilda Līgumā noteiktās saistības un Līguma saistību pārkāpumu nenovērš 5 (piecu) darba dienu laikā no Pasūtītāja pretenzijas nosūtīšanas dienas.
   4. Līguma 12.3.punktā paredzētajos gadījumos Pasūtītājsvienpusēji izbeidz Līgumu neatlīdzinot Uzņēmējam nekādus zaudējumus un/vai izdevumus.
   5. Uzņēmējam ir tiesības atkāpties no Līguma par to rakstveidā paziņojot Pasūtītājam 20 (divdesmit) darba dienas iepriekš, ja Pasūtītājs savas vainas dēļ Līgumā noteiktajos termiņos nav veicis noteiktos maksājumus un maksājumu kavējums pārsniedz 40 (četrdesmit) dienas, un Uzņēmējs pienācīgi ir izpildījis savas Līgumā noteiktās saistības
   6. Ja Līgums tiek izbeigts pirms termiņa Uzņēmēja vainas dēļ kādā no Līguma 12.3.punktā noteiktajiem gadījumiem, lai saglabātu un pasargātu Objektu un izpildītos Būvdarbus no trešo personu, laikapstākļu u.c. nelabvēlīgu apstākļu ietekmes, pēc Pasūtītāja norādījumiem tiek veikta Objekta konservācija par Uzņēmēja līdzekļiem vai arī Pasūtītājs šiem mērķiem var izmantot Līgumā noteiktajā kārtībā ieturēto Garantijas laika ieturējumu un/vai Bankas garantiju/Apdrošinātāja galvojumu. Ja Līgums tiek izbeigts citos Līgumā paredzētajos gadījumos, Puses vienojas par kārtību, kādā tiek veikti konservācijas darbi un segti ar tiem saistītie izdevumi.
3. **PUŠU PĀRSTĀVJI UN KONTROLE**
   1. Lai sekmētu līgumsaistību izpildi pienācīgā kārtā un šajā Līgumā noteiktajos termiņos, Puses nozīmē kontaktpersonas un pilnvarotās personas.
   2. No Pasūtītāja puses tiek nozīmētas:
      1. **Pasūtītāja kontaktpersona:** \_\_\_\_\_\_\_\_\_\_\_\_\_\_\_\_\_\_\_\_**,** tālr. +371 \_\_\_\_\_\_\_\_\_, mob. tālr. +371 \_\_\_\_\_\_\_\_\_\_\_, fakss: \_\_\_\_\_\_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_\_\_.  Pasūtītāja kontaktpersona pilnībā pārzina Objektu un Līguma noteikumus un viņai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Uzņēmēju, pieprasīt no Uzņēmēja informāciju, sniegt informāciju Uzņēmējam, nodrošināt ar Līgumu saistītās dokumentācijas (Būvprojekta, izpilddokumentācijas un citas dokumentācijas) nodošanu/ pieņemšanu, nodrošināt izpildīto Būvdarbu pieņemšanu, dot norādījumus par Līguma un Būvdarbu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet viņa nav pilnvarota izdarīt grozījumus un papildinājumus Līgumā, ieskaitot, grozīt Līguma summas un/vai Būvdarbu izpildes termiņus vai Būvdarbu apjomus;
      2. **Pasūtītāja pilnvarotā persona:** \_\_\_\_\_\_\_\_\_\_\_\_\_\_\_tālr. \_\_\_\_\_\_\_\_\_\_\_\_, mob. tālr. \_\_\_\_\_\_\_\_, fakss: \_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_. Pasūtītāja pilnvarotā persona pilnībā pārzina Objektu un Līguma noteikumus, viņai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos jautājumus, parakstīt Līgumā noteikto dokumentu un izpilddokumentācijas pieņemšanas/ nodošanas aktus, pretenzijas, Būvdarbu nodošanas un pieņemšanas u.c. aktus, pieņemt Būvdarbus, izpilddokumentāciju, Būvprojektu, Būvatļauju u.c. dokumentus, pieprasīt no Uzņēmēja informāciju, sniegt informāciju Uzņēmējam, bet viņa nav pilnvarota izdarīt grozījumus un papildinājumus Līgumā, ieskaitot, grozīt Līguma summas un/vai Būvdarbu izpildes termiņus.
   3. No Uzņēmēja puses tiek nozīmēta:

**Uzņēmēja pilnvarotā persona/kontaktpersona:** \_\_\_\_\_\_\_\_\_\_**\_\_\_\_\_\_**, tālr. \_\_\_\_, mob. tālr. \_\_\_\_\_\_, fakss: \_\_\_\_\_, e-pasts:\_\_\_\_\_\_\_. Uzņēmēja pilnvarotā persona pilnībā pārzina Līgumu un Objektu, viņai ir tiesības nepārkāpjot Līguma robežas, pieņemt lēmumus un risināt visus ar Līguma izpildi saistītos jautājumus, parakstīt Līgumā noteikto dokumentu un izpilddokumentācijas pieņemšanas/ nodošanas aktus, Būvdarbu nodošanas un pieņemšanas u.c. aktus, nodot Būvdarbus, izpilddokumentāciju, Būvprojektu, Būvatļauju u.c. dokumentus, pieprasīt no Pasūtītāja informāciju, sniegt informāciju Pasūtītājam, bet viņa nav pilnvarota izdarīt grozījumus un papildinājumus Līgumā, ieskaitot, grozīt Līguma summas un/vai Būvdarbu izpildes termiņus.

* 1. Uzņēmējs ir informēts, ka Pasūtītāja nozīmēts sertificēts būvuzraugs uzraudzīs Uzņēmēja veiktos Būvdarbus un informēs Pasūtītāju par jebkuru atklāto pārkāpumu, kas ir jebkura Būvdarbu apjoma vai būvizstrādājumu un to kvalitātes neatbilstība normatīvajiem aktiem, Būvprojektam, Tehniskajai specifikācijai un citiem Līguma noteikumiem. Puses vienojas, ka būvuzraugs pārbaudes veiks, pēc iespējas netraucējot Uzņēmēja darbu. Uzņēmējs ir informēts, ka Pasūtītāja nozīmētais būvuzraugs var dot norādījumus Uzņēmējam, meklēt un atklāt defektus vai trūkumus, un pārbaudīt jebkuru Būvdarbu, kurā, pēc būvuzrauga ieskatiem, varētu būt defekti vai trūkumi.
  2. Uzņēmējam, saņemot norādījumus no Līgumā noteiktās Pasūtītāja kontaktpersonas un/vai Pasūtītāja pilnvarotās personas, ir tiesības uzskatīt, ka tās rīkojas Pasūtītāja vārdā pilnvaras ietvaros, tomēr tas neatbrīvo Uzņēmēju no atbildības, ja norādījumi ir pretrunā ar Līgumu vai normatīvajiem aktiem. Uzņēmēja pienākums ir nekavējoties rakstiski informēt Pasūtītāju par šādiem norādījumiem.
  3. Pasūtītāja kontaktpersonas un/vai Pasūtītāja pilnvarotās personas veikts jebkāda rakstura apstiprinājums, kontroles pasākums, apliecinājums, saskaņojums, apskate, pārbaude, norādījums, paziņojums, pieprasījums, izmēģinājums, kā arī līdzīga rīcība, neatbrīvo Uzņēmēju no atbildības, kas izriet no Līguma, ieskaitot atbildību par kļūdām, nolaidību, pretrunām un neatbilstību.
  4. Pasūtītāja kontaktpersona un/vai Pasūtītāja pilnvarotā persona jebkurā laikā var sniegt Uzņēmējam norādījumus, kas var būt nepieciešami Būvdarbu izpildei, to defektu un/vai neatbilstību novēršanai saskaņā ar Līgumu.
  5. Puses var nomainīt Līguma 13.2. un/vai 13.3.punktā norādītās personas, par to rakstiski informējot otru Pusi3 (trīs) darba dienas iepriekš. Šādā gadījumā nav nepieciešams veikt grozījumus Līgumā.
  6. Būvuzraudzību veiks: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
  7. Autoruzraudzību veiks: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. **APAKŠUZŅĒMĒJU UN SPECIĀLISTU MAIŅA UN PIESAISTĪŠANA**
   1. Uzņēmējs nodrošina, ka Būvdarbus izpilda Līguma 7.pielikumā norādītie speciālisti un Līguma 8.pielikumā nosauktie apakšuzņēmēji.
   2. Nepieciešamības gadījumā Uzņēmējs ir tiesīgs Līguma 10.pielikumā noteiktajā kārtībā nomainīt Speciālistu sarakstā sākotnēji minētos speciālistus ar citiem, kuru kvalifikācija atbilst Konkursa nolikumā izvirzītajām prasībām, to rakstiski saskaņojot ar Pasūtītāju.
   3. Līguma izpildei piesaistītos Apakšuzņēmēju sarakstā (8.pielikums) norādītos apakšuzņēmējus Uzņēmējs ir tiesīgs nomainīt vai piesaistīt jaunus apakšuzņēmējus Līguma 10.pielikumā noteiktajā kārtībā.
   4. Līguma izpildē piesaistīto apakšuzņēmēju un/vai speciālistu nomaiņas gadījumā Uzņēmējam papildus Līguma 10.pielikuma prasībām jāievēro 2.09.2014. Ministru kabineta noteikumu Nr.529 *Ēku būvnoteikumi* 99.punkta prasības.
2. **NEPĀRVARAMA VARA**
   1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi, un citi apstākļi, kas padara neiespējamu Būvdarbu izpildi, un kas neiekļaujas Pušu iespējamās kontroles robežās u.c.).
   2. Pusei, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
   3. Ja nepārvaramas varas apstākļu dēļ Līguma saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā Puse nevar prasīt atlīdzināt zaudējumus, kas radušies Līguma izbeigšanas rezultātā.
   4. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 15.2.punktam.
   5. Par nepārvaramas varas apstākli nav uzskatāms:
      1. Uzņēmēja darbinieku un citu Uzņēmēja iesaistīto personu saistību neizpilde, nesavlaicīga vai nepienācīga izpilde;
      2. apstāklis, kad Uzņēmējam vai tā nodarbinātajiem būvspeciālistiem vairs nav spēkā esoši sertifikāti vai patstāvīgās prakses tiesības, kas nepieciešamas Līgumā paredzēto saistību izpildei.
3. **STRĪDI** 
   1. Visi strīdi, kas rodas šī Līguma sakarā, vispirms tiek risināti Pušu savstarpējās sarunās, ja sarunās strīdu atrisināt neizdodas, tad jebkurš strīds, domstarpība vai prasība, kas izriet no šī Līguma, tiks izšķirts Latvijas Republikas tiesā, piemērojot Latvijas Republikā spēkā esošos normatīvos aktus.
   2. Ja sakarā ar Līgumu vai tā izpildi, kāda no Pusēm ir iesniegusi prasību tiesā, tas nav pamats Uzņēmējam pārtraukt Būvdarbus, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai maksājuma aizturēšana noteikta Līgumā.
4. **KONFIDENCIALITĀTE**
   1. Puses apņemas ievērot konfidencialitāti, tajā skaitā:
      1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
      2. aizsargāt, neizplatīt un bez iepriekšējas otras Puses rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tām pieejama Līguma izpildes gaitā;
   2. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
   3. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
   4. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
   5. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
5. **CITI noteikumi**
   1. Katrai Puseipar Līgumā neparedzētiem apstākļiem, kuri var negatīvi ietekmēt saistību izpildi vai saistību izpildes termiņu, 10 (desmit) darba dienu laikā no to rašanās brīža rakstiski jāpaziņo otrai Pusei. Ja Uzņēmējs nav iesniedzis Pasūtītājam attiecīgu paziņojumu šajā punktā noteiktajā termiņā, Uzņēmējs nevar prasīt pagarināt Līgumā noteikto saistību izpildes termiņu balstoties uz apstākļiem, par kuriem nav savlaicīgi sniedzis paziņojumu.
   2. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu saistību pārņēmējam.
   3. Jebkuri grozījumi vai papildinājumi Līgumā izdarāmi rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses un tie ir reģistrēti Pasūtītāja lietvedībā.
   4. Šī Līguma sadaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
   5. Līgumā un normatīvajos aktos paredzētajos gadījumos, Puses ir tiesīgas izdarīt grozījumus Līguma noteikumos‚ savstarpēji par to vienojoties. Grozījumi ir izdarāmi rakstveidā, ievērojot Publisko iepirkumu likuma 67.1 panta un šī Līguma 5.punkta noteikumus, un stājas spēkā pēc abu Pušu parakstīšanas.
   6. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
   7. Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
   8. Ja kādai no Pusēm tiek mainīts juridiskais statuss vai kādi šajā Līgumā minētie Pušu vai Pušu pārstāvju rekvizīti, tālruņa, faksa numuri, adreses, u.c. vai Pušu pārstāvji, tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.
   9. Līgums sagatavots \_\_\_\_ (\_\_\_\_) eksemplāros latviešu valodā, visiem eksemplāriem ir vienāds juridiskais spēks. \_\_\_\_ Līguma eksemplārs tiek nodots Pasūtītājam un \_\_\_\_\_ - Uzņēmējam.
   10. Līgumam tā parakstīšanas brīdī tiek pievienoti šādi pielikumi, kas ir Līguma neatņemamas sastāvdaļas:
       1. 1.pielikums - Tehniskā specifikācija;
       2. 2. pielikums - Būvprojekts SIA „HUMA arhitektu studija” izstrādāto tehnisko projektu „ ALOJAS NOVADA UZŅĒMĒJDARBĪBAS CENTRS – BIBLIOTĒKA „SALA”” *(tiek pievienots līgumam atsevišķi);*
       3. 3.pielikums - Finanšu piedāvājums, tāmes;
       4. 4.pielikums - Būvdarbu izpildes grafiks;
       5. 5.pielikums – Tehniskais piedāvājums
       6. 6.pielikums – Būvdarbu izpildes akta (forma 2) paraugs *tiek pievienots līguma projektam Excel formā atsevišķi*;
       7. 7.pielikums - Speciālistu saraksts
       8. 8.pielikums – Apakšuzņēmēju saraksts;
       9. 9.pielikums - Naudas plūsmas grafiks;
       10. 10.pielikums – Līguma izpildē piesaistītā personāla un apakšuzņēmēju nomaiņa.

**PUšu REKVIZĪTI un PARAKSTI**

**Būvdarbu līguma projekta**

**10.pielikums**

**LĪGUMA IZPILDĒ IESAISTĪTĀ PERSONĀLA**

**UN APAKŠUZŅĒMĒJU NOMAIŅA**

1. Uzņēmējs apņemas nodrošināt, ka Līguma izpildē piedalās Uzņēmēja piedāvājumā norādītais personāls, kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmēji, uz kuru iespējām Uzņēmējs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām.

2. Gadījumā, ja Līguma izpildē piesaistīto personālu vai apakšuzņēmēju personisku piedalīšanos nav iespējams nodrošināt, Uzņēmējs ir tiesīgs bez saskaņošanas ar Pasūtītāju veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu Līguma izpildē, izņemot Publisko iepirkumu likuma 68. panta otrajā un ceturtajā daļā minētos gadījumus.

3. Uzņēmēja personālu, kuru tas iesaistījis Līguma izpildē, par kuru sniedzis informāciju iepirkumā Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām iepirkuma procedūrā Uzņēmējs ir balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu, ievērojot Publisko iepirkumu likuma 68. panta trešajā daļā paredzētos nosacījumus. Pasūtītājs nepiekrīt iepriekš minētā personāla un apakšuzņēmēju nomaiņai, ja pastāv kāds no šādiem nosacījumiem:

1) Uzņēmēja piedāvātais personāls vai apakšuzņēmējs neatbilst tām iepirkuma procedūras dokumentos noteiktajām prasībām, kas attiecas uz piegādātāja personālu vai apakšuzņēmējiem;

2) tiek nomainīts apakšuzņēmējs, uz kura iespējām iepirkuma procedūrā Uzņēmējs bija balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkuma procedūrā Uzņēmējs atsaucies, apliecinot savu atbilstību iepirkuma procedūrā noteiktajām prasībām;

3) piedāvātais apakšuzņēmējs atbilst Publisko iepirkumu likuma 39.1 panta pirmajā daļā minētajiem kandidātu un pretendentu izslēgšanas nosacījumiem. Pārbaudot apakšuzņēmēja atbilstību, Pasūtītājs piemēro Publisko iepirkumu likuma 39.1 panta noteikumus. Publisko iepirkumu likuma 39.1 panta ceturtajā daļā minētos termiņus skaita no dienas, kad lūgums par personāla vai apakšuzņēmēja nomaiņu iesniegts Pasūtītājam.

4. Uzņēmējs drīkst veikt Publisko iepirkumu likuma 20. panta otrajā daļā minēto apakšuzņēmēju nomaiņu, uz ko neattiecas Publisko iepirkumu likuma 68. panta otrās daļas noteikumi, kā arī minētajiem kritērijiem atbilstošu apakšuzņēmēju vēlāku iesaistīšanu Līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai līguma izpildē. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai līguma izpildē, ja uz piedāvāto apakšuzņēmēju neattiecas Publisko iepirkumu likuma 39.1 panta pirmajā daļā minētie izslēgšanas nosacījumi, ko Pasūtītājs pārbauda, ievērojot Publisko iepirkumu likuma 68. panta trešās daļas 3.punkta noteikumus.

5. Pasūtītājs pieņem lēmumu atļaut vai atteikt Uzņēmēja ierosināto personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 68. panta noteikumiem.